News Update: ‘ฟูมิโอะ คิชิดะ’ นายกฯ ญี่ปุ่นคนใหม่ สภารับรอง พร้อมตั้ง ครม. ใหม่ นับถอยหลังเลือกตั้ง 31 ต.ค. นี้ - FINNOMENA
วันนี้ (4 ต.ค.) รัฐสภาญี่ปุ่นประกาศรับรองให้ นายฟูมิโอะ คิชิดะ เป็นนายกรัฐมนตรีญี่ปุ่น แทนนาย โยชิฮิเดะ ซูงะ ที่ลาออกจากตำแหน่งเมื่อเช้านี้
4 ต.ค. 2564

วันนี้ (4 ต.ค.) รัฐสภาญี่ปุ่นประกาศรับรองให้ นายฟูมิโอะ คิชิดะ เป็นนายกรัฐมนตรีญี่ปุ่น แทนนาย โยชิฮิเดะ ซูงะ ที่ลาออกจากตำแหน่งเมื่อเช้านี้
นายฟูมิโอะ คิชิดะ ได้รับเลือกให้เป็นหัวหน้าพรรค LDP เมื่อสัปดาห์ที่แล้ว โดยตำแหน่งนายกฯ มาพร้อมกับความท้าทายในการจัดการกับปัญหาการแพร่ระบาดครั้งใหญ่ การฟื้นฟูเศรษฐกิจ รวมถึงปัญหาภัยคุกคามจากเกาหลีเหนือและจีน
สื่อญี่ปุ่นรายงานว่าจะมีการจัดตั้งคณะรัฐมนตรีญี่ปุ่นในช่วงบ่ายวันนี้ โดยจะมีการแต่งตั้ง นายโทชิมิตสึ โมเตกิ เป็นรมว.ต่างประเทศ และนายโนบุโอ คิชิ เป็นรมว. กลาโหม
นอกจากนี้ยังมีรายงานการแต่งตั้งรัฐมนตรีหญิงถึง 3 คน ซึ่งหนึ่งในนั้นคือ ไซโกะ โนดะ อดีตผู้เข้าชิงตำแหน่งหัวหน้าพรรคในสัปดาห์ที่แล้ว ที่จะมาดำรงตำแหน่งรัฐมนตรีที่ดูแลอัตราการเกิดที่ต่ำลง
สื่อญี่ปุ่นรายงานว่าการเลือกตั้งทั่วไปจะมีขึ้นในวันที่ 31 ต.ค. ซึ่งเร็วกว่าที่คาดการณ์ไว้ 2-3 สัปดาห์ โดยคาดการณ์ว่าพรรค LDP ของนายฟูมิโอะ คิชิดะ จะยังคงสามารถครองเสียงข้างมากไว้ได้ แต่อาจมีคะแนนน้อยลงจากความไม่พอใจของประชาชนในการรับมือของปัญหาโควิด-19
อ้างอิง: https://www.cnbc.com/2021/10/04/fumio-kishida-officially-elected-as-japans-100th-prime-minister.html 
https://www.bangkokbiznews.com/news/963759 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ญี่ปุ่น
นายกญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA